ANTI-
ANTI- – JAV įrašų kompanija, įkurta 1999 m., kartu su seserine kompanija „Epitaph Records“. „Epitaph“ daugiausia leidžia pankroko stiliaus albumus, o „ANTI-“ sąrašas įvairesnis. „ANTI-“ albumai apima hiphopą (Sage Francis), regį (Michael Franti), soulą (Bettye LaVette), folką (The Swell Season), indie roką (Islands) bei eksperimentinę muziką (Tom Waits). „ANTI-“ pirmą kartą išgarsėjo, kai vadovaujant Andy Kaulkin, 1999 m. buvo išleistas Tom Waits albumas „Mule Variations“, pelnęs Grammy apdovanojimą.